SK Úradný vestník Európskej únie C 359/1

SPRÁVA O FINANČNEJ ČINNOSTI ZA ROK 2014

Oddiel II – Európska rada a Rada

(2015/C 359/01)

OBSAH

1 ÚVOD 2

2 CIELE A ROZPOČET NA ROZPOČTOVÝ ROK 2014 2

2.1 Hlavné finančné ciele 2

2.2 Zostavenie rozpočtu Európskej rady a Rady v roku 2014 2

2.2.1 Všeobecné smerovanie 2

2.2.2 Rozpočet na rok 2014 3

2.2.3 Rozpočet na rok 2014 a okruh 5 finančného výhľadu rozpočtu EÚ 3

3 CELKOVÝ PREHĽAD PLNENIA ROZPOČTU V ROKU 2014 5

3.1 Činnosti a ciele v roku 2014 5

3.1.1 Činnosti Európskej rady a Rady v roku 2014 5

3.1.2 Dosiahnutie cieľov v roku 2014 6

3.2 Príjmy 6

3.3 Výdavky v roku 2014 8

3.3.1 Úpravy rozpočtu v roku 2014 8

3.3.2 Prehľad plnenia rozpočtu v rokoch 2005 – 2014 9

3.3.3 Čerpanie rozpočtových prostriedkov podľa kategórií v roku 2014 10

3.4 Prenesené rozpočtové prostriedky 12

3.4.1 Čerpanie rozpočtových prostriedkov prenesených z roku 2013 do roku 2014 12

3.4.2 Rozpočtové prostriedky prenesené z roku 2014 do roku 2015 13

3.5 Pripísané príjmy 14

3.5.1 Pripísané príjmy, ktoré vznikli pred rokom 2014 14

3.5.2 Pripísané príjmy, ktoré vznikli v roku 2014 15

1 ÚVOD

Tento dokument predstavuje v súlade s článkom 142 nariadenia o rozpočtových pravidlách (1) správu o rozpočtovom a finančnom hospodárení oddielu II rozpočtu EÚ (Európska rada a Rada) za rozpočtový rok 2014.

Táto správa vychádza z predbežnej účtovnej závierky za rok 2014, zo zistení uvedených vo výročných správach o činnosti vypracovaných povoľujúcimi úradníkmi Rady a z informácií o plnení rozpočtu získaných z finančného systému Rady.

Kapitola 2 tejto správy predstavuje zhrnutie rámca stanoveného na rozpočtový rok 2014. Celkový prehľad čerpania rozpočtových prostriedkov dostupných v roku 2014 sa uvádza v kapitole 3.

Plnenie rozpočtu v roku 2014 podľa jednotlivých rozpočtových riadkov sa uvádza v prílohe .

2 CIELE A ROZPOČET NA ROZPOČTOVÝ ROK 2014

2.1 Hlavné finančné ciele

Hlavné finančné ciele Generálneho sekretariátu Rady na rok 2014 boli tieto:

— zabezpečiť nepretržitú podporu pre predsedu Európskej rady a Radu efektívnym a účinným používaním finančných zdrojov,

— pokračovať v procese administratívnej modernizácie s cieľom zlepšiť kvalitu svojej organizácie a náležité používanie zdrojov,

— pokračovať vo financovaní výstavby budovy Europa, ktorá by sa mala dokončiť do konca roku 2015.

2.2 Zostavenie rozpočtu Európskej rady a Rady v roku 2014

2.2.1 Všeobecné smerovanie

Pri zostavovaní rozpočtu Európskej rady a Rady na rok 2014 sa vychádzalo zo všeobecného cieľa neprekročiť v reálnych hodnotách celkovú úroveň rozpočtu na rok 2013 v prípade všetkých výdavkov nesúvisiacich so zamestnancami.

Zvýšenie vo vzťahu k určitým projektom alebo zmluvným záväzkom sa vyvážilo znížením v iných oblastiach. Okrem toho sa urobili dodatočné škrty v oblastiach, kde bolo plnenie rozpočtu v nedávnej minulosti výrazne pod úrovňou dostupných rozpočtových prostriedkov.

Pokiaľ ide o plán pracovných miest, Generálny sekretariát Rady (GSR) naďalej zjednodušoval organizáciu realizáciou týchto opatrení:

— znížením počtu pracovných miest v pláne pracovných miest o 31 v súlade s návrhom Komisie na zníženie počtu zamestnancov o 5 % počas piatich rokov (2. rok),

— presunom 10 pracovných miest do ESVČ,

— transformáciou 10 pracovných miest na (menej nákladných) zmluvných zamestnancov,

— transformáciou 6 pracovných miest triedy AST 5 na 6 pracovných miest triedy AD 5 (pokračovanie administratívnej modernizácie),

— transformáciou 15 pracovných miest AST na 15 pracovných miest triedy SC 1 (technická oprava).

2.2.2 Rozpočet na rok 2014

Rozpočtový orgán zostavil celkový rozpočet Európskej rady a Rady na rok 2014 vo výške 534,2 milióna EUR. To zodpovedá zníženiu o 1,3 milióna EUR (- 0,2 %) v porovnaní s rokom 2013.

Počet pracovných miest pre Európsku radu a Radu uvedený v pláne pracovných miest na rok 2014 bol 3 101.

V tabuľke 1 je uvedený prehľad rozpočtu na rok 2014 podľa jednotlivých kategórií. Rozpočet Európskej rady a Rady sa vzhľadom na odhadovanú infláciu v roku 2014 na úrovni 1,6 % v skutočnosti v reálnych hodnotách znížil o 1,8 %.

Tabuľka 1

Rozpočet Európskej rady a Rady na rok 2014 v porovnaní s rokom 2013 (podľa kategórií)

(v EUR) Kategória Rozpočet na rok 2013 Rozpočet na rok 2014 Zmena 2014/2013 s budovou Europa (2) 1 2 3=2/1 Plán pracovných miest 30 0 2 44 000 29 2 9 89 059 - 2,4 % Výdavky na ostatných zamestnancov 2 3 5 58 000 2 3 2 18 480 - 1,4 % Budovy (okrem nadobudnutia) 3 9 2 33 000 4 0 5 37 800 3,3 % Počítačové systémy 3 6 7 91 000 3 7 3 82 430 1,6 % Nábytok 9 30 000 8 06 850 - 13,2 % Technické zariadenie 3 5 70 000 2 5 86 390 - 27,6 % Doprava 9 18 000 2 1 46 217 133,8 % Cestovné výdavky delegácií 1 9 9 72 000 2 0 3 02 000 1,7 % Náklady na tlmočenie 8 3 9 62 300 8 6 9 91 444 3,6 % Zasadnutia a konferencie 7 8 33 000 8 7 20 570 11,3 % Informačné služby 9 1 32 000 8 8 90 660 - 2,6 % Rôzne 1 6 68 000 1 9 30 400 15,7 % Rezerva 2 7 00 000 2 7 00 000 0,0 % Súčet (okrem nadobudnutia) 53 0 5 11 300 52 9 2 02 300 - 0,2 % Nadobudnutie nehnuteľného majetku 5 0 00 000 5 0 00 000 0,0 % Celkový súčet 53 5 5 11 300 53 4 2 02 300 - 0,2 %

2.2.3 Rozpočet na rok 2014 a okruh 5 finančného výhľadu rozpočtu EÚ

V tabuľke 2 sa uvádza prehľad vývoja rozpočtu Európskej rady a Rady v rokoch 2007 – 2014. Podiel Európskej rady a Rady v rámci okruhu 5 viacročného finančného výhľadu sa znížil z 8,3 % v roku 2007 na 6,4 % v roku 2014.

Tabuľka 2

Vývoj oddielu II rozpočtu EÚ (Európska rada a Rada) v rámci okruhu 5 finančného výhľadu v rokoch 2007 – 2014

2007 2008 2009 (3) 2010 2011 2012 2013 2014 (Sumy v bežných cenách) mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena Okruh 5 7 115 6,1 % 7 457 4,8 % 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % 8 405 - 8,5 % Európska rada/Rada 594 0,3 % 595 0,2 % 603 1,3 % 634 5,1 % 563 - 11,2 % 534 - 5,2 % 536 0,3 % 534 - 0,2 % Podiel Európskej rady/Rady na okruhu 5 8,3 % 8,0 % 7,9 % 8,0 % 6,9 % 6,2 % 5,8 % 6,4 %

Zníženie o 60 miliónov EUR, ktoré sa dosiahlo v rokoch 2007 – 2014, je výsledkom hlavne obozretného rozpočtového hospodárenia. Zníženie v roku 2011 pramenilo hlavne z presunu zdrojov na ESVČ, pričom pokles v rokoch 2012 a 2013 súvisel so znížením rozpočtových prostriedkov na určité činnosti s ohľadom na plnenie v predchádzajúcich rokoch a na skutočné potreby.

3 CELKOVÝ PREHĽAD PLNENIA ROZPOČTU V ROKU 2014

3.1 Činnosti a ciele v roku 2014

3.1.1 Činnosti Európskej rady a Rady v roku 2014

V správe o finančnej činnosti uvádza GSR informácie o svojich hlavných činnostiach, ktoré sú relevantné z finančného hľadiska a ktoré opisujú fungovanie Európskej rady a Rady počas rozpočtového roka. Zdôrazňujú sa v nej aj hlavné výsledky roka.

V tabuľke 3 sa uvádza prehľad vývoja počtu zasadnutí, ktoré pre Európsku radu a Radu organizoval GSR v rokoch 2004 – 2014. Okrem 4 241„inštitucionálnych“ zasadnutí organizoval GSR v roku 2014 ďalších 2 189 zasadnutí (napr. seminárov, informačných stretnutí, brífingov, ako aj zasadnutí s tretími krajinami).

Tabuľka 3

Vývoj počtu zasadnutí v rokoch 2004 – 2014

2004 2005 2006 2007 2008 2009 2010 2011 2012 2013 2014 Samity 5 3 3 3 5 7 7 9 7 6 9 Rady 76 80 76 68 81 74 86 85 77 74 81 Coreper 128 123 120 106 144 140 122 135 140 140 135 Pracovné skupiny 3 971 3 918 4 037 4 183 4 480 4 272 4 127 4 373 4 480 4 164 4 016 Súčet 4 180 4 124 4 236 4 360 4 710 4 493 4 342 4 602 4 704 4 384 4 241 Ostatné zasadnutia 2 392 2 791 2 713 1 735 2 051 2 021 1 996 2 075 2 189 2 027 2 189 Celkový súčet 6 572 6 915 6 949 6 095 6 761 6 514 6 338 6 677 6 893 6 411 6 430

GSR prvýkrát v roku 2014 zorganizoval viacstranný samit. Na 4. samite EÚ – Afrika sa zúčastnilo viac ako 60 lídrov z EÚ a Afriky a celkovo 90 delegácií, aby rokovali o budúcnosti vzťahov medzi EÚ a Afrikou a posilnili prepojenia medzi týmito dvoma kontinentmi.

Náklady na modernú organizáciu, ktorá si vyžiadala značné bezpečnostné a logistické zdroje, ako aj významné diplomatické úsilie, sa odhadujú na 2,5 milióna EUR.

Iným kvantitatívnym ukazovateľom činností je počet právnych aktov uverejnených v úradnom vestníku (Ú. v. EÚ) (tabuľka 4). V roku 2014 bolo v úradnom vestníku uverejnených 1 437 právnych aktov. Treba poznamenať, že uverejňovanie právnych aktov v úradnom vestníku je posledný krok v legislatívnom procese.

Tabuľka 4

Vývoj počtu právnych aktov uverejnených v rokoch 2004 – 2014

2004 2005 2006 2007 2008 2009 2010 2011 2012 2013 2014 Právne akty uverejnené v Ú. v. EÚ 1 118 1 056 1 317 1 000 1 274 829 825 986 958 1 132 1 437

GSR v roku 2014 naďalej zlepšovať svoju organizačnú štruktúru v záujme zvýšenia efektívnosti a kvality jej fungovania. V rámci neustálej administratívnej modernizácie sa uskutočnilo niekoľko manažérskych rotácií, ktorých výsledkom bolo obnovenie zdrojov a zavedenie nových zručností a kompetencií v kľúčových oblastiach.

V neposlednom rade bol rok 2014 rokom zavedenia novej vizuálnej identity spájajúcej celú „rodinu Rady“, t. j. všetky inštitúcie a subjekty, ktorým GSR poskytuje služby a ktorými sú Európska rada a jej predseda, samit eurozóny a jeho predseda, Rada a jej rotujúce predsedníctva (s konkrétnymi pokynmi pre spoločné označovanie), vysoký predstaviteľ pri konaní a komunikácii v jeho funkcii predsedu Rady pre zahraničné veci a Euroskupina a jej predseda. Logo kombinujúce vlajku Európskej únie s dizajnom inšpirovaným budovou Europa, v ktorej bude čoskoro sídliť Európska rada a Rada evokuje jednotu, kontinuitu, rozmanitosť, srdce a svetlo.

3.1.2 Dosiahnutie cieľov v roku 2014

Dosiahnutie cieľov stanovených na rozpočtový rok 2014 sa dá zhrnúť takto:

— Plán pracovných miest V roku 2014 prijal GSR 193 úradníkov (107 stálych úradníkov a 86 dočasných zamestnancov). Počas roka odišlo 216 úradníkov (153 stálych úradníkov a 63 dočasných zamestnancov), výsledkom čoho je čisté zníženie o 23 zastávaných pracovných miest v pláne pracovných miest Európskej rady a Rady. Ako súčasť administratívnej modernizácie GSR sa počet pracovných miest v pláne pracovných miest znížil o 20 nad rámec 31 miest súvisiacich so znížením počtu zamestnancov o 5 % v období piatich rokov.

— Finančné hospodárenie GSR v roku 2014 pokračoval v ďalšom zlepšovaní svojho finančného hospodárenia a výkonnosti. Vnútorné finančné procesy merané použitým časom a presnosťou sa v porovnaní s rokom 2013 zlepšili. V kontexte zlepšujúcej sa situácie európskych podnikov z hľadiska peňažného toku predstavovalo v roku 2014 priemerné oneskorenie platieb faktúr v GSR 17 dní, pričom maximálna lehota je 30 kalendárnych dní [smernica Európskeho parlamentu a Rady 2011/7/EÚ (4)] .

— Politika v oblasti výstavby budov Projekt obnovy budovy Residence Palace a jej premeny na sídlo Európskej rady a Rady Európskej únie (budova Europa) pokračoval aj v roku 2014 ďalšími stavebnými prácami, ktoré medzi iným zahŕňali výstavbu poschodí, izolačné práce a inštaláciu rôzneho technického vybavenia.

3.2 Príjmy

V tabuľke 5 je uvedený prehľad celkového výsledku príjmových operácií v roku 2014. Výraz „Stanovené nároky 2013“ odkazuje na príkazy na vymáhanie pohľadávok, ktoré boli vydané v roku 2013, pričom sumy sa získali až v roku 2014. Výraz „Stanovené nároky 2014“ zodpovedá vymáhaniam, ktoré sa začali v roku 2014.

Tabuľka 5

Prehľad príjmových operácií v rozpočte na rok 2014

(v EUR) Kapitola Stanovené nároky 2013 Získané príjmy v roku 2013 Stanovené nároky 2014 Získané príjmy v roku 2014 Stanovené nároky celkom 2013+2014 Získané príjmy celkom 2013+2014 Má sa získať v roku 2015 1 2 3 4 5=1+3 6=2+4 7=5-6 4 0 Odvody z odmien zamestnancov 0 0 2 8 2 69 786 2 8 2 69 786 2 8 2 69 786 2 8 2 69 786 0 4 1 Príspevky do systému dôchodkového zabezpečenia 8 52 902 6 03 939 2 2 9 17 394 2 1 9 06 445 2 3 7 70 296 2 2 5 10 383 1 2 59 912 5 0 Výnosy z predaja hnuteľného a nehnuteľného majetku 400 400 1 04 000 1 04 000 1 04 400 1 04 400 0 5 1 Výnosy z nájmu 32 144 32 144 2 81 611 2 49 134 3 13 755 2 81 278 32 478 5 2 Príjmy z investícií alebo poskytnutých úverov, bankové a iné úroky 0 0 12 468 12 468 12 468 12 468 0 5 5 Príjmy za poskytnuté služby a práce 14 114 12 908 75 397 58 973 89 511 71 881 17 630 5 5 Príjmy ESVČ za poskytnuté služby a práce atď. 0 0 1 4 44 244 1 3 27 100 1 4 44 244 1 3 27 100 1 17 144 5 7 Ostatné príspevky a náhrady spojené s administratívnou činnosťou inštitúcie 5 9 59 125 5 5 05 870 1 9 1 99 968 1 7 0 82 664 2 5 1 59 093 2 2 5 88 534 2 5 70 558 5 8 Rôzne náhrady 0 0 22 603 17 828 22 603 17 828 4 775 5 8 Rôzne náhrady ESVČ 0 0 0 0 0 0 0 5 9 Ostatné príjmy z administratívnych operácií 0 0 1 332 1 332 1 332 1 332 0 6 3 Príspevky v rámci osobitných dohôd 0 0 1 1 77 276 1 1 77 276 1 1 77 276 1 1 77 276 0 9 0 Rôzne príjmy 0 0 8 8 8 8 0 Súčet 6 8 58 685 6 1 55 261 7 3 5 06 086 7 0 2 07 013 8 0 3 64 771 7 6 3 62 274 4 0 02 497

Celkový objem príjmových operácií, pokiaľ ide o stanovené nároky, t. j. vydaných príkazov na vymáhanie pohľadávok, v roku 2014 predstavoval 80,4 milióna EUR. Z tejto sumy sa 76,4 milióna EUR získalo v tomto rozpočtovom roku a 4 milióny EUR sa získa v roku 2015.

Väčšina z celkového objemu získaných príjmov v roku 2014 (66 % alebo 50,8 milióna EUR zo 76,4 milióna EUR) súvisí s daňami, odvodmi a poplatkami Spoločenstva vybranými od zamestnancov GSR. Z tejto sumy tvoria 28,2 milióna EUR odvody z odmien zamestnancov, pričom 22,5 milióna EUR predstavujú príspevky a presuny dôchodkových práv do systému dôchodkového zabezpečenia.

Zvyšná suma, čiže 34 % (25,6 milióna EUR), sa získala z rôznych administratívnych činností. Táto suma pochádza najmä z týchto zdrojov:

— z vrátenia časti finančných prostriedkov vyplatených členským štátom v predchádzajúcich rokoch v rámci financovania cestovných výdavkov delegátov, a to po vykázaní týchto výdavkov za roky 2012 (4,5 milióna EUR) a 2013 (5,8 milióna EUR) (kapitola 5 7),

— z vrátenia platieb členskými štátmi za doplnkové tlmočenie do niektorých jazykov na žiadosť (9,1 milióna EUR) (kapitola 5 7),

— z presunov z ESVČ Rade ako zálohových platieb za služby, ktoré poskytoval GSR Európskej službe pre vonkajšiu činnosť (1,3 milióna EUR) (kapitola 5 5),

— z príspevkov na administratívne náklady v rámci „schengenského acquis“ s Islandom a Nórskom (1,2 milióna EUR) (kapitola 6 3),

— z príspevkov ostatných inštitúcií a platieb úradníkov Rady za detské jasle Rady (1,2 milióna EUR) (kapitola 5 7).

— z platieb finančných prostriedkov, ktoré vykonal Súdny dvor a Dvor audítorov, ako ich príspevkov do spoločného finančného systému s Radou (0,3 milióna EUR) (kapitola 5 7),

— z výnosov z prenájmu a nájmu priestorov a refundácií, ktoré s nimi súvisia, medzi iným časť nájomného, ktorá prislúcha Komisii, za informačný bod EÚ na Rue Archimède v Bruseli (0,3 milióna EUR, kapitola 5 1).

3.3 Výdavky v roku 2014

3.3.1 Úpravy rozpočtu v roku 2014

V rozpočtovom roku 2014 boli rozpočtové prostriedky prerozdelené rôznymi presunmi. V tabuľke 6 sa uvádzajú rozhodnutia, ktorými sa upravovali rozpočtové prostriedky v rokoch 2008 – 2014.

Tabuľka 6

Počet úprav rozpočtu podľa ich druhu v rokoch 2008 – 2014

Úprava Rok Druh Právny základ 2008 2009 2010 2011 2012 2013 2014 Opravný rozpočet Čl. 34 NRP 0 1 0 0 0 0 0 Presun B Čl. 25 NRP 72 46 47 23 23 22 32 Presun C Čl. 25 NRP 3 2 2 2 2 2 2 Presun D Čl. 27 NRP 1 0 0 0 0 0 0 Súčet 76 49 49 25 25 24 34

Cieľom presunov C, pri ktorých je informovaný rozpočtový orgán (v súlade s článkom 25 nariadenia o rozpočtových pravidlách), bolo v roku 2014 posilnenie týchto položiek:

— presun C1 vo výške 4 50 000 EUR uskutočnený 8. 8. 2014 s cieľom: — pokryť dodatočné výdavky na právne zastupovanie v súvislosti s 10 neočakávanými antidumpingovými prípadmi (3 00 000 EUR), — pokryť výdavky na náhradu prehratých súdnych prípadov (1 50 000 EUR).

— presun C1 vo výške 6 4 00 000 EUR uskutočnený 5. 11. 2014 s cieľom: — pokryť zálohové platby v rámci nadobudnutia budovy Europa (5 4 50 000 EUR), — pokryť spätné zaplatenie rozdielu medzi starou a novou nájomnou zmluvou týkajúcou sa nových konferenčných zariadení Rady v Luxemburgu (9 50 000 eur).

Rozpočet Európskej rady a Rady bol v roku 2014 na základe článku 25 ods. 4 nariadenia o rozpočtových pravidlách interne upravený 32 presunmi B.

V tabuľke 7 sa uvádza prehľad rozpočtových položiek, ktoré sa v roku 2014 výrazne (5) upravili rôznymi presunmi.

Tabuľka 7

Rozpočtové položky, v ktorých v roku 2014 došlo k významným presunom

(v EUR) Položka Okruh Pôvodný rozpočet na rok 2014 Presuny Konečné rozpočtové prostriedky Rozdiel 1 1 0 0 Základné platy 21 9 5 81 059 - 4 4 77 000 21 5 1 04 059 - 2 % 1 1 0 2 Nároky, ktoré vyplývajú zo služobného poriadku 5 6 7 47 000 - 1 0 00 000 5 5 7 47 000 - 2 % 2 0 0 0 Nájomné 1 6 92 000 1 1 40 000 2 8 32 000 67 % 2 0 0 2 Nadobúdanie nehnuteľného majetku 5 0 00 000 5 0 00 000 1 0 0 00 000 100 % 2 0 0 3 Zariadenie priestorov 7 4 62 000 - 3 25 000 7 1 37 000 - 4 % 2 0 1 0 Upratovanie a údržba 1 4 3 24 000 - 3 00 000 1 4 0 24 000 - 2 % 2 0 1 1 Voda, plyn, elektrická energia a vykurovanie 4 1 63 000 - 4 00 000 3 7 63 000 - 10 % 2 1 0 0 Nadobudnutie vybavenia a softvéru 8 8 90 430 - 1 8 57 027 7 0 33 403 - 21 % 2 1 0 1 Externá pomoc s počítačovými systémami 2 0 1 35 000 2 3 32 720 2 2 4 67 720 12 % 2 1 0 2 Servis a údržba vybavenia a softvéru 5 2 14 000 7 36 307 5 9 50 307 14 % 2 1 0 3 Telekomunikácie 3 1 43 000 - 1 2 12 000 1 9 31 000 - 39 % 2 2 0 0 Cestovné výdavky delegácií 2 0 3 02 000 7 3 20 746 2 7 6 22 746 36 % 2 2 0 2 Náklady na tlmočenie 8 6 9 91 444 - 7 3 91 746 7 9 5 99 698 - 8 % 2 2 0 3 Výdavky na reprezentáciu 2 9 97 560 - 3 76 354 2 6 21 206 - 13 % 2 2 0 4 Rôzne výdavky na interné zasadnutia 3 6 79 000 3 76 354 4 0 55 354 10 % 2 2 3 6 Výdavky na právne zastupovanie a súdne trovy, škody, náhrady 1 0 00 000 4 50 000 1 4 50 000 45 %

3.3.2 Prehľad plnenia rozpočtu v rokoch 2005 – 2014

Celková miera plnenia rozpočtu Európskej rady a Rady za posledných desať rokov bola v priemere 94 % (graf 1). Miera plnenia sa týka záväzkov prijatých počas rozpočtového roka v pomere k dostupnému odhlasovanému rozpočtu.

Skutočné ročné platby boli v rokoch 2005 až 2014 na úrovni 81 % rozpočtu. Rozdiel medzi celkovým plnením a platbami v danom roku (t. j. nezaplatené záväzky) sa v súvislosti s platbami preniesol v súlade s článkom 13 ods. 4 nariadenia o rozpočtových pravidlách do ďalšieho rozpočtového roka.

Prenesené rozpočtové prostriedky sa delia do dvoch hlavných kategórií: činnosť GSR a budovy. Prvá kategória sa vzťahuje na záväzky vyplývajúce zo zmlúv, ktoré sa riadne uzavreli pred koncom rozpočtového roku, no v prípade ktorých sa tovar ešte nedodal, a/alebo za ktoré sa do konca roka nedoručili faktúry.

Graf 1

Celkové plnenie rozpočtu v rokoch 2005 – 2014

(1) Rozpočet Rady sa v roku 2009 „opravným rozpočtom č. 10/2009 k rozpočtu EÚ“ znížil o 40 miliónov EUR . Táto suma sa previedla v prospech európskeho plánu na oživenie hospodárstva (EERP) ako príspevok Rady.

Druhá kategória sa týka nadobudnutia budov GSR, ako je budova LEX, detské jasle a budova Europa. GSR dokázal v niekoľkých posledných rokoch na financovanie týchto nadobudnutí použiť úspory získané pri plnení rozpočtu.

V roku 2014 sa na účel nadobudnutia budovy Europa viazala suma 10 miliónov EUR. Táto suma sa preniesla do roku 2015 na skutočnú platbu.

3.3.3 Čerpanie rozpočtových prostriedkov podľa kategórií v roku 2014

Analýza výdavkov za rok 2014 sa uvádza na úrovni 14 kategórií výdavkov.

V tabuľke 8 sa porovnáva konečný rozpočet po uskutočnení presunov (stĺpec 2) s plnením rozpočtu z hľadiska rozpočtových záväzkov (stĺpec 3). Rozdiel medzi konečným rozpočtom a viazanými rozpočtovými prostriedkami zodpovedá sumám, ktoré sa v roku 2014 nepoužili a preto stratili.

Tabuľka 8

Prehľad plnenia rozpočtu v roku 2014 (podľa kategórií)

(v EUR) Kategória Rozpočet na rok 2014 (pôvodný) Rozpočet na rok 2014 [konečný (6)] Záväzky (7) Miera plnenia Zrušené rozpočtové prostriedky 1 2 3 4=3/2 5=2-3 Plán pracovných miest 29 2 9 89 059 28 7 5 39 059 28 2 2 14 956 98,1 % 5 3 24 103 Výdavky na ostatných zamestnancov 2 3 2 18 480 2 3 2 18 480 2 0 0 15 064 86,2 % 3 2 03 416 Budovy (okrem nadobudnutia) 4 0 5 37 800 4 0 5 37 800 3 9 0 97 282 96,4 % 1 4 40 518 Počítačové systémy 3 7 3 82 430 3 7 3 82 430 3 7 3 45 304 99,9 % 37 126 Nábytok 8 06 850 8 06 850 7 07 802 87,7 % 99 048 Technické zariadenie 2 5 86 390 2 5 86 390 2 3 34 978 90,3 % 2 51 412 Doprava 2 1 46 217 2 1 46 217 1 4 79 282 68,9 % 6 66 935 Cestovné výdavky delegácií 2 0 3 02 000 2 7 6 22 746 1 4 0 74 731 51,0 % 1 3 5 48 015 Náklady na tlmočenie 8 6 9 91 444 7 9 5 99 698 6 4 9 53 834 81,6 % 1 4 6 45 864 Zasadnutia a konferencie 8 7 20 570 8 7 91 570 6 0 66 822 69,0 % 2 7 24 748 Informačné služby 8 8 90 660 8 8 90 660 7 5 21 462 84,6 % 1 3 69 198 Rôzne 1 9 30 400 2 3 80 400 1 9 63 451 82,5 % 4 16 949 Rezerva 2 7 00 000 2 7 00 000 — 0,0 % 2 7 00 000 Súčet (okrem nadobudnutia) 52 9 2 02 300 52 4 2 02 300 47 7 7 74 968 91,1 % 4 6 4 27 332 Nadobudnutie nehnuteľného majetku 5 0 00 000 1 0 0 00 000 1 0 0 00 000 100,0 % 0 Celkový súčet 53 4 2 02 300 53 4 2 02 300 48 7 7 74 968 91,3 % 4 6 4 27 332

Celková miera plnenia rozpočtu na rok 2014 je 91,3 %. Rozdiel medzi konečným rozpočtom a plnením možno vysvetliť takto:

— Celkové nečerpanie prostriedkov v kategórii plán pracovných miest predstavuje 5,3 milióna EUR. Toto nečerpanie súvisí v zásade s nižším čistým obsadením pracovných miest v pláne pracovných miest v roku 2014 v porovnaní s tým, čo bolo uvedené pri zostavení rozpočtu.

— V kategórii výdavkov na ostatných zamestnancov sa 61 % nečerpania (1,9 milióna EUR z 3,2 milióna EUR) vzťahuje na menší počet platieb pre zmluvných zamestnancov, vyslaných národných expertov a ostatné externé služby. Nižšie čerpanie nákladov v súvislosti so služobnými cestami zodpovedá úspore vo výške 0,8 milióna EUR. Zvyšných 0,5 milióna EUR sa zväčša vzťahuje na prostriedky na začatie vykonávania funkcie nového predsedu Európskej rady, ktoré neboli úplne využité, ako aj niekoľko menších úspor v oblasti lekárskej služby a školení.

— Celkové plnenie výdavkov súvisiacich s budovami (bez budovy Europa) viedlo k úsporám vo výške 1,4 milióna EUR. Z tejto sumy sa 0,8 milióna EUR pripisuje nižším nákladom na údržbu a upratovanie budov, spotrebu vody, plynu a elektrickej energie, ako aj nižším výdavkom na bezpečnosť. Zostávajúcich 0,6 milióna EUR pochádza z úspor v oblasti zariaďovania priestorov, inštalačných prác a bezpečnosti.

— V oblasti IT bolo plnenie rozpočtu takmer na úrovni 100 %.

— Nečerpanie vo výške 0,1 milióna EUR v súvislosti s nábytkom sa týka zníženej potreby výmeny určitého kancelárskeho nábytku v 2014.

— Úspory vo výške 0,25 milióna EUR týkajúce sa technického zariadenia sa dosiahli hlavne v dôsledku nižšej potreby technických inštalácií, ako je napríklad multimediálne a audio vybavenie v konferenčných miestnostiach.

— Úspory vo výške 0,7 milióna EUR v nákladoch na dopravu sa týkajú najmä nižšej potreby v oblasti prenájmu vozidiel a špeciálnej dopravy v rámci viacstranného samitu EÚ – Afrika (úspora 0,5 milióna EUR).

— Plnenie cestovných výdavkov delegácií viedlo k úsporám vo výške 13,5 milióna EUR. Suma, ktorá bola k dispozícii na cestovné výdavky delegácií, predstavovala po presunoch 27,6 milióna EUR. Pôvodný rozpočet predstavoval sumu 20,3 miliónov EUR, do ktorej sa presunula suma 8,7 milióna EUR z úspor v určitých finančných balíkoch pridelených na tlmočenie. Na druhej strane sa počas roka presunulo 1,3 milióna EUR na financovanie ďalšieho tlmočenia do niektorých jazykov a 0,1 milióna EUR na financovanie iných cestovných výdavkov. Keďže členské štáty museli vrátiť nepoužité prostriedky z minulých rokov, na následné platby sa v rozpočte na rok 2014 viazalo len 14,1 milióna EUR.

— Nečerpanie rozpočtových prostriedkov na tlmočenie predstavuje 14,7 milióna EUR. Je potrebné poznamenať, že toto nečerpanie je konečným výsledkom presunu 8,7 milióna EUR z finančných prostriedkov pridelených na tlmočenie do finančného balíka určeného na cestovné výdavky delegácií (8). Konečný výsledok takisto zahŕňa spätný presun 1,3 milióna EUR z niektorých finančných balíkov určených na cestovné na účely pokrytia ďalšieho tlmočenia do niektorých jazykov.

— Suma 1 milión EUR z celkového nečerpania vo výške 2,7 milióna EUR v oblasti organizovania zasadnutí a konferencií odzrkadľuje nižšiu zmluvnú cenu občerstvenia v roku 2014 a menej zasadnutí v roku 2014, než sa predpokladalo v rozpočte. Ďalšie úspory vo výške 0,9 milióna EUR sa týkajú značne menšej potreby nájmu zasadacích a konferenčných miestností mimo priestorov Rady a úspor vo výške 0,6 milióna EUR súvisiacich s organizáciou viacstranného samitu EÚ – Afrika. Nakoniec nižšie potreby na osobitné cestovné výdavky umožnili ďalšie úspory vo výške 0,2 milióna EUR.

— Miera čerpania rozpočtových prostriedkov v kategórii informačná činnosť bola 85 %, čo vedie k úsporám vo výške 1,4 milióna EUR. Z tejto sumy zodpovedá suma 0,9 milióna EUR nižšiemu počtu spolurozhodovaní a iných právnych aktov uverejnených v roku 2014 v úradnom vestníku. Zostávajúca suma vo výške 0,5 milióna EUR vyplýva hlavne z nižšej potreby v oblasti publikácií a dokumentácie a nižších výdavkov na propagáciu a verejné podujatia.

— V kategórii rôzne sa nečerpanie vo výške 0,4 milióna EUR vysvetľuje okrem iného nižšou potrebou v oblasti kancelárskeho vybavenia, poštových poplatkov, štúdií, sťahovaní a poistenia.

3.4 Prenesené rozpočtové prostriedky

3.4.1 Čerpanie rozpočtových prostriedkov prenesených z roku 2013 do roku 2014

Ako sa uvádza v tabuľke 9, z roku 2013 sa do roku 2014 preniesla suma 47,8 milióna EUR.

Tabuľka 9

Čerpanie rozpočtových prostriedkov prenesených z roku 2013 do roku 2014 (podľa kategórií)

(v EUR) Kategória Rozpočtové prostriedky prenesené z roku 2013 Platby v roku 2014 Miera plnenia Zrušené rozpočtové prostriedky 1 2 3=2/1 4=1-2 Plán pracovných miest 2 90 340 2 90 340 100,0 % — Výdavky na ostatných zamestnancov 2 1 95 363 1 7 30 106 78,8 % 4 65 257 Budovy 1 4 2 05 355 1 2 2 70 299 86,4 % 1 9 35 055 Počítačové systémy 1 6 4 30 523 1 5 4 15 158 93,8 % 1 0 15 365 Nábytok 2 95 064 2 90 818 98,6 % 4 246 Technické zariadenie 1 9 81 297 1 7 99 099 90,8 % 1 82 198 Doprava 2 70 549 1 73 935 64,3 % 96 614 Cestovné výdavky delegácií — — — Náklady na tlmočenie 6 2 73 864 4 7 65 024 76,0 % 1 5 08 840 Zasadnutia a konferencie 2 5 70 117 6 74 627 26,2 % 1 8 95 490 Informačné služby 2 5 14 281 1 4 68 752 58,4 % 1 0 45 529 Rôzne 7 52 401 4 12 592 54,8 % 3 39 809 Rezerva — — Súčet 4 7 7 79 153 3 9 2 90 751 82,2 % 8 4 88 402

Miera čerpania rozpočtových prostriedkov prenesených z roku 2013 bola 82,2 %.

Hlavnými dôvodmi nízkej miery čerpania sú:

— Čiastočné alebo úplné nevykonanie prác/nedodanie tovaru/neposkytnutie služieb, ktoré si počas predchádzajúceho roka objednal GSR.

— Faktúry za vykonané práce/dodaný tovar/poskytnuté služby neboli ešte doručené. Treba poznamenať, že toto nevyhnutne zaťaží rozpočet na nasledujúci rozpočtový rok, keďže sa na tieto transakcie budú musieť v roku 2015 zaviesť nové záväzky.

3.4.2 Rozpočtové prostriedky prenesené z roku 2014 do roku 2015

Rozpočtové prostriedky prenesené z roku 2014 do roku 2015 predstavovali 53 miliónov EUR (tabuľka 10).

Tabuľka 10

Rozpočtové prostriedky prenesené z roku 2014 do roku 2015 (podľa kategórií)

(v EUR) Kategória Rozpočet na rok 2014 (pôvodný) Rozpočet na rok 2014 [konečný (9)] Záväzky (10) Rozpočtové prostriedky prenesené do roku 2015 (10) Miera prenosu 1 2 3 4 5=4/3 Plán pracovných miest 29 2 9 89 059 28 7 5 39 059 28 2 2 14 956 3 49 629 0,1 % Výdavky na ostatných zamestnancov 2 3 2 18 480 2 3 2 18 480 2 0 0 15 064 2 2 95 744 11,5 % Budovy 4 0 5 37 800 4 0 5 37 800 3 9 0 97 282 1 1 9 12 328 30,5 % Počítačové systémy 3 7 3 82 430 3 7 3 82 430 3 7 3 45 304 1 8 1 26 434 48,5 % Nábytok 8 06 850 8 06 850 7 07 802 5 88 624 83,2 % Technické zariadenie 2 5 86 390 2 5 86 390 2 3 34 978 1 0 62 094 45,5 % Doprava 2 1 46 217 2 1 46 217 1 4 79 282 2 24 349 15,2 % Cestovné výdavky delegácií 2 0 3 02 000 2 7 6 22 746 1 4 0 74 731 0,0 % Náklady na tlmočenie 8 6 9 91 444 7 9 5 99 698 6 4 9 53 834 5 5 64 784 8,6 % Zasadnutia a konferencie 8 7 20 570 8 7 91 570 6 0 66 822 1 1 96 079 19,7 % Informačné služby 8 8 90 660 8 8 90 660 7 5 21 462 1 0 11 946 13,5 % Rôzne 1 9 30 400 2 3 80 400 1 9 63 451 6 38 694 32,5 % Rezerva 2 7 00 000 2 7 00 000 — — — Súčet (okrem nadobudnutia) 52 9 2 02 300 52 4 2 02 300 47 7 7 74 968 4 2 9 70 704 9,0 % Nadobudnutie nehnuteľného majetku 5 0 00 000 1 0 0 00 000 1 0 0 00 000 1 0 0 00 000 100,0 % Celkový súčet 53 4 2 02 300 53 4 2 02 300 48 7 7 74 968 5 2 9 70 704 10,9 %

Sumy prenesené z roku 2014 do roku 2015 pochádzajú hlavne z týchto kategórií:

— Počítačové systémy: 18,1 milióna EUR, z čoho sa 10,6 milióna EUR vzťahovalo na externú pomoc, 4,9 milióna EUR na vybavenie a softvér a 1,6 milióna EUR na servis a údržbu informačných technológií a 1 milión EUR na telekomunikácie.

— Budovy: 11,9 milióna EUR, kde rôzne práce súvisiace so zariaďovaním tvoria 4,1 milióna EUR, spätná úhrada nájomného 3,2 milióna EUR, upratovanie a údržba 2,1 milióna EUR, bezpečnosť a stráženie 1,1 milióna EUR, elektrina, voda, plyn a vykurovanie spolu ďalší 1 milión EUR a 0,4 milióna EUR predstavujú iné výdavky súvisiace s budovami, napr. štúdie a audity budov.

— Nadobudnutie nehnuteľností: 10 miliónov EUR na pokrytie zálohových platieb za budovu Europa.

— Náklady na tlmočenie: 5,6 milióna EUR na pokrytie nákladov na tlmočenie poskytnuté v novembri až decembri 2014, za ktoré však bude konečná faktúra doručená v roku 2015.

— Výdavky na ostatných zamestnancov: 2,3 milióna EUR najmä v súvislosti s vonkajšou pomocou, odbornou prípravou, lekárskou službou, detskými jasľami a misiami.

— Zasadnutia a konferencie: 1,2 milióna EUR súvisiacich hlavne s faktúrami, ktoré ešte neboli doručené, za organizovanie zasadnutí Európskej rady a Rady v roku 2014.

— Technické zariadenie: 1,1 milióna EUR.

— Suma 1 milión EUR týkajúca sa informačných výdavkov, z čoho 0,7 milióna EUR sa týka informácií a verejných podujatí, ako aj publikácií Rady, 0,2 milióna EUR sa týka výdavkov na dokumentáciu a knižnicu a 0,1 milióna EUR sa týka úradného vestníku.

3.5 Pripísané príjmy

3.5.1 Pripísané príjmy, ktoré vznikli pred rokom 2014

Celková suma pripísaných príjmov, ktoré vznikli pred rokom 2014, predstavovala 27,4 milióna EUR.

Pripísané príjmy súvisiace s činnosťami GSR predstavovali celkom 26,6 milióna EUR, z čoho suma 26,4 milióna EUR bola zaplatená. Zvyšných 0,2 milióna EUR bolo zrušených v súlade s článkom 14 nariadenia o rozpočtových pravidlách.

Ďalšia časť z pripísaných príjmov, ktoré vznikli pred rokom 2014, a to vo výške 0,85 milióna EUR, predstavuje sumy, ktoré v roku 2013 ESVČ presunula Rade na pokrytie výdavkov za služby vymedzené v rôznych dohodách o úrovni služieb (SLA) medzi týmito dvoma inštitúciami a poskytnuté generálnym sekretariátom Rady. Celá táto suma vo výške 0,85 milióna EUR bola vyplatená v roku 2014.

Tabuľka 11

Čerpanie pripísaných príjmov, ktoré vznikli pred rokom 2014 (podľa kategórií)

(v EUR) Kategória Pripísané príjmy, ktoré vznilli pred rokom 2014 Platby v roku 2014 Miera plnenia Zrušené prípísané príjmy 1 2 3=2/1 4=1-2 Plán pracovných miest 1 9 72 503 1 9 72 503 100,0 % — Výdavky na ostatných zamestnancov 1 5 78 428 1 5 35 737 97,3 % 42 691 Budovy 5 76 315 5 39 524 93,6 % 36 791 Počítačové systémy 7 55 230 7 03 533 93,2 % 51 697 Nábytok 1 — 0,0 % 1 Technické zariadenie 33 151 25 583 77,2 % 7 568 Doprava 290 290 100,0 % — Cestovné výdavky delegácií 1 3 2 60 765 1 3 2 60 765 100,0 % — Náklady na tlmočenie 8 2 71 566 8 2 71 566 100,0 % — Zasadnutia a konferencie 82 682 77 354 93,6 % 5 328 Informačné služby 6 172 6 062 98,2 % 110 Rôzne 43 661 13 885 31,8 % 29 776 Súčet Európska rada/Rada 2 6 5 80 765 2 6 4 06 802 99,3 % 1 73 963 SLA s ESVČ 8 50 105 8 50 105 100,0 % 0 Celkový súčet 2 7 4 30 870 2 7 2 56 907 99,4 % 1 73 963

3.5.2 Pripísané príjmy, ktoré vznikli v roku 2014

Celkové pripísané príjmy, ktoré vznikli v roku 2014, predstavovali 25,6 milióna EUR (tabuľka 12). Z tejto sumy predstavuje 1,3 milión EUR sumu, ktorú ESVČ presunula Rade.

Pripísané príjmy v roku 2014 súvisiace s činnosťami GSR predstavovali 24,2 milióna EUR. Počas rozpočtového roka sa použilo 0,8 milióna EUR, pričom 23,5 milióna EUR sa v súlade s článkom 14 nariadenia o rozpočtových pravidlách prenieslo do roku 2015.

Tabuľka 12

Čerpanie pripísaných príjmov, ktoré vznikli v roku 2014 (podľa kategórií)

(v EUR) Kategória Pripísané príjmy v roku 2014 Zäväzky v roku 2014 Disponibilné pripísané príjmy 1 2 3=1-2 Plán pracovných miest 1 1 94 467 — 1 1 94 467 Výdavky na ostatných zamestnancov 1 4 87 849 1 78 829 1 3 09 021 Budovy 3 20 109 22 188 2 97 921 Počítačové systémy 6 00 990 69 351 5 31 639 Nábytok — — 0 Technické zariadenie 1 04 599 94 444 10 155 Doprava 5 300 — 5 300 Cestovné výdavky delegácií 1 0 2 59 457 — 1 0 2 59 457 Náklady na tlmočenie 9 1 45 845 — 9 1 45 845 Zasadnutia a konferencie 88 220 52 774 35 446 Informačné služby 4 01 984 10 283 3 91 701 Rôzne 6 30 783 3 38 259 2 92 524 Súčet Európska rada/Rada 2 4 2 39 603 7 66 128 2 3 4 73 475 SLA s ESVČ 1 3 29 080 7 36 337 5 92 743 Celkový súčet 2 5 5 68 683 1 5 02 466 2 4 0 66 217

Takmer 40 % pripísaných príjmov sa vzťahuje na cestovné výdavky delegácií (10,3 milióna EUR). Suma 9,1 milióna EUR na tlmočenie pochádza z navýšenia platieb na niektoré jazyky, ktorým sa pokrylo ďalšie tlmočenie v týchto jazykoch. Zvyšná časť sa týka najmä vrátených súm, ktoré súvisia s rôznymi administratívnymi činnosťami Rady.

(1) Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

(2) Budova Európa.

(3) Konečný rozpočet po znížení o 40 miliónov EUR pre európsky plán na oživenie hospodárstva v decembri 2009 bol 563 miliónov EUR.

(4) Smernica Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách (Ú. v. EÚ L 48, 23.2.2011, s. 1).

(5) Čistá suma prevyšuje 2 50 000 EUR.

(6) Zahŕňa vnútorné prerozdelenie rozpočtových prostriedkov.

(7) Zahŕňa prenos 3 2 00 000 EUR na základe rozhodnutia.

(8) GSR v súlade s rozhodnutím č. 111/07 presúva 66 % nepoužitých prostriedkov z výdavkov na tlmočenie do balíkov určených na cestovné výdavky delegátov, ktoré sa použijú počas toho istého rozpočtového roka. V roku 2014 predstavovala táto suma 8,7 milióna EUR.

(9) Zahŕňa vnútorné prerozdelenie rozpočtových prostriedkov.

(10) Zahŕňa prenos 3 2 00 000 EUR na základe rozhodnutia.